Fisieke Leeus kneus Bokke se ego's | Maroela Media
Siya Kolisi van Suid-Afrika en Hamish Watson van die Britse en Ierse Leeus-span (24 Julie 2021) (Foto: Rodger Bosch/AFP)
Die Britse en Ierse Leeus het vandag die Springbokke in die tweede helfte van 'n klipharde eerste toets platgetrek om met 22-17 in Kaapstad te wen.
Warren Gatland het ná daardie SA A-wedstryd gesê dat die Bokke se ego's effens gekneus is en dat die Suid-Afrikaners sukkel om met 'n ander plan vorendag te kom as hul teenstanders nie skroom om hulle fisiek aan te vat nie.
Ja, dit was dalk alles deel van die tradisionele bekgeveg-sessies, maar in die laaste 40 minute van vandag se kragmeting kon 'n mens dit nie verhelp om aan Gatland se woorde te dink nie.
Die Leeus het skielik beter geskrum, hul rolmaalbewegings het begin werk en die Bokke is knaend met doeltreffende lugskoppe gepeper.
Momentum is maar soos jou karsleutels – jy verloor dit maklik en as ander nog boonop hard werk om dit by jou af te rokkel, kry jy dit nie sommer terug nie.
Suid-Afrika se Elton Jantjies met die Britse en Ierse Leeus-span se Kyle Sinckler (links) en Mako Vunipola (24 Julie 2021) (Foto: Rodger Bosch/AFP)
Nadat die Suid-Afrikaners 'n rustydvoorsprong van 12-3 (danksy Handré Pollard se skopskoen) geniet het, het die Leeus gewys dat hulle nie sommer sal hênsop nie en dat hulle oor die vermoë beskik om takties na 'n hoër rat oor te skakel.
"Ons het 'n hele paar dinge waaraan ons in die komende week moet werk. Ons was later ons eie grootste vyand en ons het begin foute maak," het Siya Kolisi na afloop van die wedstryd gesê.
Tog is dit darem nie nou al nodig vir Bok-ondersteuners om hul klere te skeur en stof op hul hoofde te gooi nie.
As jy die vinnige kleedrepetisie teen Georgië miskyk, het die Springbokke laas in November 2019 'n mededingende rugbywedstryd gespeel en almal onthou wat die uiteinde van daardie toernooi was nadat hulle ook die eerste wedstryd van hul veldtog verloor het.
Dan kan hulle seker ook hul sterre dank dat hulle vir die uitgeslape Rassie Erasmus as hul waterdraer het. 'n Mens kan hom maar vertrou om met iets vindingryks vorendag te kom om die Leeus se opmars te stuit.
Britse en Ierse Leeus: Drie: Luke Cowan-Dickie. Doelskop: Dan Biggar. Strafskoppe: Biggar (4) en Owen Farrell.
Springbokke: Drie: Faf de Klerk. Strafskoppe: Handré Pollard (4).
Early skirmishes ????
It's been a physical, intense opening half an hour in Cape Town.#LionsRugby #CastleLionsSeries #BoksvLions pic.twitter.com/9cKn7Zn9ig
First-half snaps ????
It's been an arm-wrestle in the first forty minutes ????#LionsRugby #CastleLionsSeries #BoksvLions pic.twitter.com/1xZ9A6XQNW
Britse en Ierse Leeus In die nuus
Bokke verloor teen die Leeus en Marius Jonker danksy ou Gatland se hissy fits voor die tyd. En hoe mis ons nie vir Dwayne nie! Wat 'n misrabele dag!
Die bokke het die pad duister geraak toe hulle halftyd hul vaste 3 vervang het. Nswe, Mbonambi en Nyakane het hul goed van hul taak gekwyt. Marx, Malherbe en Kitshoff was pap geskrum en "non existing" op die veld. Faf se irriterende en doellose skoppe het my teen die mure uit gedryf. Kolise het soos gewoonlik geskitter in sy afwesigheid.
Dis nie asof die Leeus so goed was nie, die bokke was maar net pateties.
Dit is n goeie een ander rugby lande kies hulle beste spelers sa is onderworpe aan kwotas gebaseer op kleur.
Patetiese bokke moes eintlik gewen het. TV skeidsregter sonder ruggraat en swak leierskap op die veld het hul die wedstryd gekos. Willie se drie was definetief 'n drie, en Watson moes 'n rooi kaart gekry het vir die duikslag op Faf. Moet bysê die bokke se kaptein raak weg na 50 min en hul mis Duane se fisikaliteit en leierskap. Game over. Bokke op hul beste kan 25 op die Leeus sit.
Die Bokke is baie voorspelbaar, druk slegs driee op twee maniere: Rolmaalbewegings (hiervoor moet jou voorspelers die oorhand he wat nie altyd die geval is nie); uit gebroke gespel met ander woorde wag dat die ander span foute maak en kapitaliseer dan. Ons kan nie driee druk uit vooraf uitgewerkte bewegings nie (lyk my ons afrigters stel ook nie belang daarin nie, makliker om net die bal te skop en te hoop van die beste). Maak vir droewige, eentonige spel.